Mis puutub taluperemeeste palvekirjades esitatud konkreetseisse nõudeisse, siis kordavad nad osalt eeimise aasta 24 kogu­konna kollektiivmärgukirja punkte. Sellised üldsoovid on: teo-orjus kaotatagu võimalikult pea, juba järgmisel kevadel; teosta­tagu kohtureform,  antagu kaitset talupoegade esindajaile, palvekirjade koostajaile, tõlkidele, eriti vendadele Petersonidele; saadetagu kohale vene ametnikest komisjon, kes muuseas läbi kat­suks ka eelmisel aastal esitatud palvekirjade andmed jä nõud­mised; nende palvekirjade esitamisega ühenduses tekkinud prot­sesside puhul antagu talupoegadele välja vastavad kohtuprotokollid ja nende vastaste tunnistused ning seletused.